bavarian-nlp/barwiki-20250901 huggingface dataset:
Butz

An Butz, Putz oda Buz kennt ma im ganzn siddaitschn Sprochraum (Siddaitschland, Eschdareich, Sidtirol, Schweiz) vor oim aus Sågn odar aa aus Gschichtn fia Kinda. Haitzdog san de Gschichtn und Sågn und dåmid aa da Nama oft scho in Vagessnheit grodn. Vui Leit kennan grod no des luschtige Kindaliadl iwan Bi-ba Butzemann. Bsunders vui Sågn gibts awa a haint no im Pinzgauer Raum. Da Buz werd in de Gschichtn ois a kloans koboitartigs Mandal, ois Poitageist odar a ois groaße schiache Schreckgstoit bschrim. Hinta am Butz soi a Soi stecka de no ned dalest is und de Leit daschreckt und tratzt. Oft hod ma de Gschichtn aa Kinda vazoit um eana a bissal Angst z'macha, daß' auf'd Nocht friara hoamkemman. z. B. hot ma de Kinda gsogt, daß bis zum Gebetlaitn dahoam sei miassn weis sischt vom Betlaitbuz midgnumma wern und wanns da Betlaitbuz ned mdgnumma hod, na kimmt bei da Nocht da Dunklbuz und daats gwiiß mdnehma.
As Wort Buz is scho recht oid und kennt ma aa im Mittlhoachdaitschn ois Butze.
Ebbs

Ebbs is a Gemeinde im Bezirk Kufstoa in Tiroi, Östarreich. Sie is vor ållem wiatschåftlich durch Auspendla, Geweabebetriebe und durchn Tourismus prägt.
Geografie.
Ebbs ligg östlich vom Inn und am Fuaß vom Zahmen Kaisa und mid 5.480 Einwohnan (2016) oas vo de gräßtn Dörfa vo Tiroi. Außadem is Ebbs mit a Seeheachnd vo 475 m as tiafstglengne Dorf vo Tiroi.
Ortstoala.
Nem am Haufndorf Ebbs khean a no die weitan åcht Ortstoala zua da Gemeinde Ebbs:
Obandoaf, Oachiwång, Koasatåi, Wagroa, Mühtåi, Weidåch, Buachberg und Födberg
As Kaisatåi wår bis 2007 nua iwa an Fuaßweg arreichbår, mittlaweile gibs an 800 m lången Tunnell ins Kaisatåi, um eana an Weg z'aleichtan.
Nåchbårgemeindn.
Kiefasfödn (Lkr. RO, BY, D), Kirchdorf in Tiroi, Kufstoa, Niedandorf, Niedandorfaberg, Obaraudoaf (Lkr. RO, BY, D), Rettnschöss, Wåixxee
Ångath

Ångath (åmtl.: Angath) is a Gemeinde im Bezirk Kufstoa in Tiroi, Östarreich.
Ångath is sea ländlich prägt und a Wohnort fi vüü Auspendla nåch Kufstoa und Wörgl.
Låg.
Ångath liegg im Untainntåi in da Nachnd vo Wörgl.
Ortstoala.
Fiath, Aichat, Giglmair, Unterachleit, Haslach
Nåchbårgemeindn.
Ångaberg, Kirchbichi, Långkåmpfn, Mariastoa, Wörgl
Gschicht.
Ångath wår im 15. und 16. Jåhrhundat da Mittlpunkt vo da Innschifffåhrt und vom Schiffibau. Außadem håts in Ångath a greßare Insl zua Reguliarung vom Inn gem.
Am 1. Oktoba 2010 håt da Gemeinderåt a neis Stråssn- und Hausnummansystem und a neie Postleitzåi (6321) eigfiat.
Link

A Link (eigentli "Hyperlink"), aa Im Netz, is a Vaknipfung mit am andan Dokument innahoib vo am Hypertext. Daduach ko aautomatische Vabindung heagstejt wean.
Da Begriff wead hauptsächli afs Internetz bezogn, guit oba fia jeds Hypertext-Dokument.
Jeds Dokument des zmindast an Link enthoid, wiad "valinkts Dokument" gnennt.
FC Inglstod

Da FC Inglstod 04 is a Fuasboivarein aus Inglstod in Obabayern. Da Varein hod si 2004 duach Ausgliedarung vo de Fuassboiobteilunga ausm MTV und am ESV Inglstad grindd und spuit in da 3. Bundesliga.
Stadion.
Da FC Inglstod spuid seit da Saison 2010/11 im Audi-Sportpark.
Mona Freiberg

De Mona Freiberg, eingtli: Ursula Freiberger (* 30. Oktoba 1950), is a boarische Voiksschauspuiarin und Sängarin. In iahra Jungd hod s' mid da Lisa Fitz zamm as Duo „Mona und Lisa“ buidd; draus is nochad iah Kinstlanam entstondn. Bsondas bekonnd is se fia iah Aftritte im Theata worn.
Scho 1970 hod de Freiberg iah easchts Engagement ban Ludwig Thoma-Theata z Rottach-Egern m Tegernsää ghod. 1972 hod se in Bernd Helfrich kennagleand und 1975 gheiradd. Im Joar 1984 hod se mid iahm Mo zamm de Leitung van Cheamgaua Voikstheata iwanumma. Do is's fia de kaufmännische und organisatorische Leitung zuastendi.
Schacharit

Schacharit (hebr. שחרית) is des Muagngebät im Judndum.
Juden miassn dreimoi am Dog betn. De Zeitn dafia san genau festglegt. S Schacharit wiad direkt noch Sunaufgaung bet. Aum Mondog, Dunasdog, Schabbat und aun de jidischen Feiadog wiad wearendn Schacharit no aus da Tora glesen.
Mincha

Mincha oda Minchah (hebr. מִנְחָה) is im Judndum des Nochmiddogsgebet. Es is aans vau de drei Gebete, de wos vau Judn jedn Tog bet wean soin.
Vau da Zeit hea sois Micha friahastns a hoibe Stund noch da Togeshöftn (halachischa Mittog - und noch Meglichkeit vua Einbruch vau da Dunklheit bet wean. Aun Fosttogn und am Schabbat wiad wearend Minchah aus da Torah glesn.
Mincha kau alaa oda in Gruppn bet wean.
Staffesee

Da Staffesee oda Staffelsee in Bayern is a See im boarischn Oipmvorland im Landkroas Garmisch-Partakira, eppa 60 Kilometa sidle vo Minga.
Da Staffesee gheat mit seina gsamtn Fläch (inkl. Insln) zua Gmoa Seehausen a.Staffesee. Im Nordn und Westn hod a de Gmoa Uffing Otei am Seeufer, im aissastn Sidosten de Morktgmoa Murnau am Staffesee 210 Meter Seeufa (zwischn an Strandbad Murnau und da Schiffsoolegestej). Oagntima vom See is da Freistoot Bayern.
Da See is a beliabta Badesee mit muidn, moorhoitign Wossa, dees wo schnej woarm wead.
Zitat.
Ödön von Horváth hod an Staffesee ois "… da scheenste Plotz am Nord-Rand vo de bayerischen Oipm..." beschriem.
Seehausen am Staffesee

Seehausen am Staffesee (amtl: "Seehausen a.Staffelsee") is a Gmoa und a stootle onakannta Eaholungsort im obabayerischn Landkroas Garmasch-Partakurch.
Eadkunde.
Seehausen a. Staffelsee liegt in da Region Boarisches Obaland direkt am Staffesee im Werdenfejsa Land. Da gsamte Staffesee mit seine siebm Insln gheat zum Gmoagebiet.
Gschicht.
Af da Insl Werth im Staffesee gibts scho Spuan aus remischa Zeit. Da Ort Seehausn wead um 650 zan easchnt Moi urkundle gnennt.
Gneis (Soizburg)

D' Gneis is a Stådteil voh da Ståd Såizburg, der im Sien zwischen dé Låndschåftsraim voh Morzg und vom Leopoidskroner Moos liegt. Nerdlich schliasst da Stådteil Nonntåi åhné. D' zentråie Stråssenåxen vom Siadlungsraum is d' Berchtsgåner Stråss. An Norn fångt da Siadlungsraum mi'm Baulåndkern am Rånd voh da Friadhofterassen boaderseits voh da Duméggerstråss, wo unterhåib voh da Terassenkånten da Stådteil Nonntåi ånégrenzt. An Sien endt da Stådtei Gneis direkt am Sternhofweeg.
Da zentråie Teil voh Gneis-Moos, voh dém da nérdliche Tei ån d' Leoboidskronweiersiadlung grénzt, greifft nåch Westen weid eié ins Låndschåftsschutzgebiat Leopoidskroner Moos und grénzt a' da Nissenstråss direkt ån an dérflichen Stådteil entlaung vo da Mosstross. Westlich vo Gneis liegg d' Moarlaundschoft vam Leopoidskroner Mos. An osten vam Stodtei liegg da grosse Kommunoifriadhof, ån dém siedlich oanige Wiasen und Ågger d' zentroie Gneiser Kirchensiadlung vom Ortszentrum voh Morzg trennan. A' da Gneis leem iwer 5.000 Leit.
Higlbaua (Voik)

Higlbaua oda Moundbuilders nennt ma olle prähistorischn Einwohna vo Nordamerika, de wo Eadhigl (engl. "mounds") fia religiese, rituelle und Begräbniszwecke baut hom bzw. aa ois Bauplotz fia elitäre Haisln. Higlbaua (Moundbuilders) is a Sommebezeichnung fia vaschiedane Vejka. Se wean ois Vorfoarn vo de spodan Indiana-Vejkan ogseng.
Es wead ognumma, dass de easchtn Eadhigl (mounds) scho vor eppa 3400 v. Kr. baut woan san. Vo de Indiana is vo de Eadhigl nix ibaliefat. Des Wissn driba kimmt vo da Archäologie.
Maariw

Maariw, aa Ma'ariv (hebr. מעריב) haast "aum Omd". So wiad des Omdgebet bzw. de Omdaundocht im Judentum gnennt.
Judn soin dreimoi aum Tog betn. De Zeitn fia de anzlnan Gebete san genau festglegt. Des Omdgebet soi noch Sununtagaung bis Mittanocht bet wean. Des Gebet besteht vua oim ausm Schma Jisrael und da Amida.
De Omdaundocht is vaum Jakob begrindet wuan.
Tutzing

Tutzing is a Gmoa im obabayerischn Landkroas Starnberg und liegt am Westufa vom Starnberga See.
Gschicht.
Tutzing is anno 742 zum easchtn Moi urkundli eawähnt. Grobhigl aus da Bronze- und Eisnzeit beweisn oba, dass de Gegend scho vui friaha besiedlt wor. De Reste vo an Gutshof am Deixlfurta See zoagn, dass aa de Rema do worn.
Da Nama Tutzing kimmt vo da Familie Tozzi und Tuzzo ausm Adlsgschlecht vo de Huosi. Wia s Gschlecht vo de Tuzzinga ausgstorm wor, hods Mingara Patriziagschlecht vo de Dichtl um 1480 en Ort kafft.
Baamkuchn

Da Baamkuchn oda Baumkuchen is a Kuchn, dea wos schichtweis aufbaut is und iwa ana offanan Flamme bochn wiad.
Da Baamkuchn is a Symboi vom Konditorberuf.
Zuabereitung.
Fian Baamkuchndaag braucht ma Butta, Eia, Zucka, Vanille, Soiz und Möh. Bockpuiva deaf ma dzua ned vawendn.
An echta Baamkuchn wiad schichtweis auf da Woizn bochn. Des is a Spieß, dea wos si ständig draat. Friacha woa des iwa offanan Feia, heit gibts dafia speziölle elektrische Apparate zum Bochn.
Gschicht.
Waun da Baamkuchn eafundn woan is, is ned bekannt. De easchtn Rezepte dazua gibts in an italienischn Kochbuach vo 1426. In Niamberg und Frankfurt woa da Baamkuchn scho im 15. Joahundat a bekannts Hozatsgebäck vo de Patrizia.
De Bezeichnung Baamkuchn is zum easchtn Moi 1682 in an Kochbiachl auftaucht.
De Baamkuchnspitzn san um 1907 in Tilsit im domolign Ostpreißn eafundn wuan, angeblich weu an Bäcka a Baamkuchn zabrochn gwen is. Do hod a de Bruchstickln mit ana Kuvertüre iwazogn und so vakauft.
Uffing am Staffesee

Uffing am Staffesee (amtle: Uffing a.Staffelsee) is a Gmoa im obabayerischn Landkroas Garmasch-Partakurch. Dozua ghean de Orte: Uffing und Scheffau.
Eadkunde.
De Gmoa liegd im bayerischn Voaoipmland 70 km sidli vo da Landeshaptstod Minga af da Häh vo 666 m iwan Meearesspiagl und hod a Fläch vo 42,75 km².
Gschicht.
Uffing is anno 739 zan easchtn Moi uakundli eawähnd worn. Im Zug vo da Gmoarefoam im Kinereich Bayern is Uffing a sejbststendige politische Gmoa worn.
Franz Xaver Eder

Da Franz Xaver Eder (* 4. Novemba 1925 in Pfarrkirchen; † 20. Juni 2013 in Passau) is von 1984 bis 2001 da 83. Bischof von Passau gwesn. Nebm 'm Bischofsamt is er aa Mitglied von da Kommission für Geistliche Berufe und kirchliche Dienste sowie Beauftragta von da Bischofskonferenz für de Kontakte zu de Ostkirchn gwesn.
Eders Nochfoiga ois Bischof von Passau wor da Bischof Wilhelm Schraml.
Wolfgang Fierek

Da Wolfgang Fierek (* 9. Dezemba 1950 in Ottobrunn) is a boarischa Schauspuia und Schlagasänga.
Da Fierek hod noch da Schui znakscht ois Feinmechanika gorbat. Spada ois LKW-Fohra, Kellna und ois DJ z Minga jobt. Erscht 1977 is a, durch a Bekanschaft mitn Mingara Fuimregisseur Klaus Lemke is a zur Schauspuiarei kema, obwoi a nia a Schauspuischui bsuacht hod.
Monks Mound

Monks Mound (boar. "Menchmugl") is da gresste präkolumbische, vo Menschn gschoffane, Bichl bzw. Mugl (engl. "Mound") in Noadamerika neadli vo Middlamerika.
Monks Mound liegt in de Ruinan vo da ehmolign Stod "Cahokia" (heit: Collinsville, Illinois), ebba 11 km estli vo da Innenstod vo St. Louis), in da Middn vo 60 kloanan Eadbichl. Monks Mound is in via Terrassn afbaut bis auf 30 m Heh, deshoib ko ma bei dem Eadbichl aa vo ana Eadpyramidn redn. De Läng is 220 m, de Broadn 170 m und enthoid 700.000 m³ Eadn. Wei da Eadbichl duach Erosion woascheinli scho teiweis obtrong is, is de ehemolige Heh ungewiss.
Woascheinle woa da Eadbichl in da Mississippi-Kultur in da Stod Cahokia a Kultstettn. Af de Terrassn woan meglichaweis vaschiedane Bautn, af da Plottfoam ganz om a Tempe.
Da heitige Nam stommt woascheinli vo Menchn, de wo in jingara Zeit do gsiedlt hom.
Austrian Airlines

De Austrian Airlines AG is a estareichische Fluggsöischaft mit Sitz in Wean und Drehkreiz af'm Flughafn Wean. Sie is a 100-prozentige Tochtagsöischaft von da Deitschn Lufthansa AG und de Hauptmarkn von da Austrian Airlines Group sowie Mitglied von da Luftfahrtallianz Star Alliance.
Sisyphos

Sisyphos () oda Sisyphus (latinisiat) is a Hejd vo da griachischen Mythologie. Bekannt is da Sisyphos vor oim duach sei Bestrofung in da Hej, de sognennte Sisyphusoabat. Ea wor dazua vadammt an Fejsblock af an Higl imma wieda afe z roin, nua um nacha z segn, wiara wieda obe roit. Und dees fia olle Ewigkeit. In da remischn Mythologie hoasst a Sisyphus.
Da Sisyphos is da Voda vom Odysseus und guit ois da listigste und vaschloganste vo oin Menschn. Wei a an Plan vom Zeus varodn hod, hod eam da Zeus an Thanatos, an Doud, gschickt. Da Siyphos hod oba an Doud bsoffa gmocht und gfesslt. So hod neamd mea af da ganzn Wejd steam miassn. Da Kriagsgod Ares wor oba afn Sisyphos saua, wei neamd mea afn Schlochtfejd gstorbm is. Deshoib hod a an Thanatos befreit und an Sisyphos in de Hej brocht. Da Sisyphos hod oba no vorhea seina Frau gsogt, dass de koa Doudnopfa mocha soit. In da Hej hod a nacha an God vo da Untawejd Hades ibaredd, dass a hoamgeh muass und sei Frau befejn miassat, eam Doundopfa z bringa. Wia a oba wieda dahoam wor, hod a sei Lebm wieda genossn und gor ned dro denkt in de Untawejd zruck z geh und hod si iban God Hades lustig gmocht. Z guada letzt hod eam da Thanatos mit Gwoit in de Unawejd zruck ghoit. Sei Strof wor dees ewige sinnlose Stoanaroin.
Afgobm wo trotz grossa Ostrengung nia ned ealedigt wean kena, nennt ma deshoib heit Sisyphusorbat.
Kundl

Kundl is a Gmoa im Bezirk Kufstoa in Tiroi, Östarreich. Sie is vor åim fi die Pharmaindustrie (Sandoz) bekånnt.
Geografie.
Kundl ligg im Untainntåi auf am Schemmkegl vo da Wüdschnaua Åchn, dee in'n Inn eini mündet. Ortstoala senn Kundl, Liesföd, Saulueg und St. Leonhard.
Kundl ligg an da A12 Inntåiautobåhn (Ausfåhrt "Wörgl-West") und an da ÖBB-Untainntåibåhn mit an eigenen Båhnhof, vo dem a di meistn Broadnbecka fåhn. Da Båhnhof Kundl keat zu di ausdehndn Båhnånlång vo Wörgl (Båhnhoftoal "Wörgl Kundl" vom Wörgla Hauptbåhnhof).
Nåchbårgemeindn.
Broadnbåch am Inn, Rådföd, Wörgl, Wüdschnau
Wirtschåft.
Kundl is a ned unwichtiga Ståndort fi'd Wirtschåft, vor oim weng an Pharmakonzean Sandoz (etzand Novartis) und di Lindner Traktoan. Letztare produzian im Jåhr 1450 Traktoan und Transporta (wia an "Unitrac") und senn östarreichweit bei di Mårktfiara im Grealåndbereich dabei.
Familien im Brennpunkt

„Familien im Brennpunkt“ is a "Pseudo-Doku-Soap" vom deitschn Privatfeansehsenda RTL. Bis heid san iwa 600 Foing produziad worn.
Inhoid.
In „Familien im Brennpunkt“ begleit a Kamerateam Famijn mid Streitarein, dee wo aa Famijngerichte bschäftign, zum Beispui a Sorgerechtsstreit oda a Scheidung.
Ausstroiung.
„Familien im Brennpunkt“ is am 31. August 2009 a easchts Moi gloffa und bis zum 11. Dezemba 2009 is de easchte Staffl ausgstroid woan. Vom 14. Dezemba 2009 bis zum 8. Jenna 2010 is de Serie mid de easchtn Foing wiedahoid worn. Obn 11. Jenna 2010 san de restlichn Foing gloffa.
Quotn.
De bislong hechstn Eihschoitquotn hod „Familien im Brennpunkt“ bishea mid 1,6 Milliona Zuaschaua (35 %) in da Zuigruppn vo de 14 bis 49-Jäaring om 18. Oktoba 2010 dalongt.
Zettn

Zéttn (Zette, Zete, Zeete, Zejta, Zatn) isch a Tiróler Pegriff, der nét ibråll die gleiche, åber an éhnliche Pedaitung hat. Es kånn moanen: "Hecke", Kloane Staud (Kleinstrauch), Staudach (Gestrüpp), Schwårzperstaudn (= Heidlpérstaudn), Grantnstaudn, (= Preislpérstaud, Glaanpeerzeete). Måncherórts isch es aa an Årtpezeichnung fir Staudn, dé dicht panånt wåxn unt groaße Flächn déckn wia die Alpmrósn unt die Zuntern (= Latschen, Legföhren). In Lusern wert "Zät" die gleiche Wórtwurzl håm; in dén Fåll isch die Waldrebe (Clematis) gmoant. In Ètztål isch "Sejflzette" die Zunter (Pinus mugo) in Kiens isch "Zatstaude" die Zunter. 
Im Mittloarischn moant s Verbum zéttn aa "bröseln" ("Dua fei~ ned rechd ummanandazéddn mid dera druggan Semm´e").
Dàchlhea

De Dàchlhea ("Cyanolyca", "Dohlenhäher") san a Gottung vo de Romfegl (Corvidae). De san rechd gloane Oatn vu dera Famij (zwischn 20 und 34 cm Keapagreßn) und olle hams an blaus Gfieda und a schwoaze Maskn im Gsicht. Insgsamt hod de Gottung nein Oatn, fu dene finf in Mittl- und vier in Südamerika lem. S habitat vu die Dàchlhea bsteht aus feichte Bergwöida mid vui Aufsitzerpflonzn. Iba de Lemsweise vu dene Fegl woas ma ned fui, außa dass gean Insektn fressn, dass ned bsonders sozial vaanlogt san und dass eana Eier nua vom Weiwal bebriat wean.
Aafgstellt hod de Gottung da Jean Louis Cabanis im Joa 1851. Dàchlhea hod as wahrscheins gnannt wois a bissl ausschaung wiara Dàchl und "Cyanolyca" weil des griachisch „blaue Dàchl“ hoaßt. De Dàchlhea ghean zu de Neiwelthea, des is a Gruppn vu Romfegl-Gottunga, de wo nua in Amerika voakemma. Im Vagleich mit de andern Neiwelthea (zum Beispü de Blaurom ("Cyanocorax") oda de Buschhea ("Aphelocoma")) sans eher uaspringlich. Innerhoib vu dera Gottung gibts zwoa Entwicklungslinien, aane mid kloane Hea aus Mittlamerika und aane mit gresserne Hea, de aus Südamerika kemma. Weil da Mensch imma mea vu erna Lemsraum zasteat, nimmt da Bstand vu einige Oatn ob. Desweng san da Zweaghea ("C. nanus") und da Weißgurglhea ("C. mirabilis") bedroht.
Zu dera Gottung ghern de foigndn Oatn (de oban finf und de untan via san jeweils am nächstn fawont midanaund):
Chiki

A Chiki oda Chickee is a Pfoihittn, de wo vo de Seminolen - an Indiana-Stomm aus Florida entwicklt woan is. 'Chiki' is des Seminolenwoat fia "Haus". A Original-Chiki is aus an Poimbladdldoch und Sumpfzypressenpfeila aufbaut.
Fia a jede Funktion, wia Kochn, Schlofa, Essn, Orbatn, hods oagne Chikis gem. Zamma hom de Chikis a Doaf buid, des wo praktisch wia a Kommune funktioniat hod.
Chikis heit.
Chikis wean in Florida aa heit no vo Indiana (de Miccosukee) gnutzt. Chikis wean oba aa fia Goatnhaisln vawendt und zum Campen in de Everglades. Es gibt in Florida aa Restaurants, de wo wia Chikis aufbaut san.
De Camper-Chikis in de Everglades san Hoizkonstruktionen, wo 4-5 Camper Plotz hom. Es gibt a Doppe-Chikis, wo zwoa Chikis duach an Steg kombiniat san und 8-10 Camper aufnehma kena. De Camper-Chikis san deshoib notwendi, weis im Sumpfgebiet vo de Everglades wenig festn Grund zum Campen gibt.
Markus Lanz

Da Markus Lanz (* 16. März 1969 in Bruneck) is a Buachautor und Moderator, der seit 2008 im ZDF aftritt. Dort moderiat er u. a. de noch eahm benonnte Talksendung "Markus Lanz" und de Kochsendung "Lanz kocht". Davor is er hauptsächlich beim RTL tätig gwesn.
Lebm.
Nach da Matura im Brixna Vinzentinum 1988 is a beim italienischn Heer zum Funka ausbuidt woan und hod drauf bei de Gebiagsjäga dient. Nebmbei hod a bei "Radio Holiday" z Bruneck gorbat.
Sproch.
Obwoih er urspringle aus Südtirol is, ko ma vo seina Sproch im Fernsehn ned auf seine siidboarischn Wurzl schliaßn.
Marianne Mendt

De Marianne Mendt (eigntlich: Marianne Krupicka, * 29.09.1945, in Wean) is a österreichische Sängarin.
Lem.
De Mendt hod de Handlsschui absolviat und drauf drei Joa beim Woschmittlkonzern Henkel gorwat. Daun hod sie a Gsangsausbüdung gmocht und is mit da Band "The Internationals" ois Sängarin und Bossistin duach Eiropa tourt. 1970 is de Mendt noch Wean zruck und is vom Bronner entdeckt wuan. Ea hod fia sie des Liad „Wie a Glock’n“ gschriem. Des woa da Auslesa fia in Austropop und de österreichische "Dialektwön". De Melodie vo dem Liad hod da Hans Salomon komponiat.
Johann Michael Sailer

Da Johann Michael Sailer, seit 1826 von Sailer (* 17. Novemba 1751 in Aresing; † 20. Mai 1832 in Rengschburg) is a Theologe und Bischof vo Rengschburg gwesn. Bsondas bedeitnd is a im Bereich vo da Pastoraltheologie. Bei da Ausbuidung vo Geistlichn hot er net bloß draf gschaut, dass se de ogehende Pfarra in da Theorie auskenna, sondan aa, dass se wissn, wia ma in da Praxis mit Leit umgeht.
Zu seine Schülan hot u. a. da Kenig Ludwig I. ghert.
Schwoich

Schwoich is a Gemeinde im Bezirk Kufstoa, Tirol, Östarreich.
Geografie.
Schwoich liegg im Tirola Untainntoi zirka 5,5 Kilometa südlich vo Kufstoa auf am Hochplateau rechts vom Inn. Die Gemeinde astreckt si vom Innufa bis zua Walleråim am Fuaß vom Wüdn Koasa sowie vo da Lochara Kapöön bis zum "Häringa Wåssafåi". Vo da 18,79 km² groaßn Gemeinde wean groaße Toala vo Wöödan und Åim- und Beaglånd eignumma.
Nåchbårgemeidn.
Båd Hearing, Kirchbichi, Kufstoa, Långkåmpfn, Söll
Weila.
Dorf (mid Moosham), Am Båch, Sonnendorf, Osterndorf ("Letten"), Ambeag, Höhe, Achrain, Habring, Egerbåch
Musikkapöön.
Die Musikkapöön vo Schwoich håt zua Zeid 59 aktive Mitglieda. Im August 2007 håt sie as 130-Jåhr-Jubiläum gfeiat.
Gschichtn.
Schwoich is scho im sextn Jåhrhundat bsiedelt woan und da Nåm "Schwoich" is 1280 easchtmåis unta die Bezeichnunga "Swuich" und "Schweng" awähnt woan, des aufm moosign Untagrund in Schwoich hiiwoast. Des Moos is a da Grund fi di vüün Moosbean, dee Schwoich im gonzn Untalånd berühmt måchn.
1841 is in da Gemeinde, im sognånntn "Russlånd", vom Anton Kink Zement brennt woan, as Wåppn vo da Gemeinde zoag des mit an Brennofn auf blaum Grund. Somit gütt Schwoich ois die Geburtsstätte vo da östarreichischn Zementindustrie.
Sport.
Schwoich håt vüü Sportmöglichkeitn. Nem am Wåndan und Beagsteing gibbs a Möglichkeitn zum Mountainbiken, Tennisspüün und fi Fuaßbåi, außadem kuu ma a im sognånntn "Bananensee" schwimma gea.
Wintasportmöglichkeitn gibbs in Schwoich a vüü, zum Beispüü håt die Gemeinde oan da bestn Eisstockvareine vo gånz Middleiropa und håt a vüü Olympionikn im Långlaffn, Biathlon und im Rodln heavoabråcht.
Temperament

S Temparament is eppas uroids, wos ma schon zur Zeit vo de Griechn kennt hod. Domois hod si da Hippokrates denkt, dass de vier Elemente aa im Menschn drin sand:
De vier Saftln im Keapa drin warn bei de Griechn de geibe Goin, d´schwarze Goin, s´Bluat und da Schleim, oda Baaz. Wann de viere gleichmäßi viakemma, na hod oana a guats Gmiat. Wann aba oa Saftal zvui is, na gehts los: zvui Wossa oda Baaz is da Phlegmatiker, zvui Luft oda Bluat gibt an Sanguiniker, zvui Feia oder geibe Goin hod da Choleriker und zvui Erdn is da Melancholiker mit seina schwarzn Goin.
Spaater na, im 16. Joahundat, ham de Apodeka der Wort "temperamentum" gsogt, wenns gmoand ham, dass s eppas so guat zsammgmischd ham, dass´s stimmi is. S "temperamentum" ois Gmiisch vo de ganzn Saftaln im Keapa drin gibts na spaada aa im Deitschn und abm 18. Jahrhundert iss des, wos ma heid moana.
Etrog

Da Etrog (hebräisch אתרוג, jiddisch "Essrig") is a göb-greane Zitrusfrucht. Ea schaut wiar a iwagroße Zitrone aus.
De Schoin und s Fruchtfleisch schmeckn bitta. Des Hoiz vau da Pflaunzn enthoit a stoaks Duftöi.
Bedeitung im Judntum.
Da Etrog spüd im jidischn Sukkotfest a wichtige Roin. Ea gheat zum Feststrauß und wiad mitm Opfe ausm Paradies identifiziat. Deshoib haast da Etrog aa "Paradiesopfe" oda "Adamsopfe".
Långkåmpfn

Långkåmpfn (åmtl.: Langkampfen) is a Gemeinde im Bezirk Kufstoa, Tiroi, Östarreich.
Geografie.
Långkåmpfn liegg im Untainntåi auf da nördlichn Innseitn zwischn Kirchbichi und Kufstoa. Då da Tåiboon a Au wår, lieng die Siedlunga ebbas am Hång auffigruckt am Tåirånd.
Ortstoala.
Långkåmpfn wead in siem Ortstoala gliedat:
Morsbåch, Au, Schaftenau, Untalångkåmpfn, Owalångkåmpfn, Niedabroadnbåch und Dornau
In Schaftenau gibs a Håitestöön vo da ÖBB-Westbåhn. Doo håm si a vüü Industriebetriebe uugsiedlt.
In Untalångkåmpfn stehts Gemeindeåmt.
Nåchbårgemeindn.
Ångabeag, Ångath, Kirchbichi, Kufstoa, Mariastoa, Schwoich, Thiasee
Wiatschåft und Infrastruktua.
Gräßare Untanehma und Produktionsbetriebe san:
Bund vo de Foischgsichta

Da Bund vo de Foischgsichta (engl. False Face Society) is a Maskenbund vo de Irokesen-Indiana.
Es deafat da bekonntaste Medizinbund vo de Irokesen sein und des voa oim zweng de ausdrucksstoakn Maskn.
Rituale.
De Foischgsichta wean in Heilritualn eingsetzt. De Indiana, de wo vo de Foischgsichta gheilt woan san, wean automatisch Mitglieda. Aa de Indiana, de wo draaman, dass Mitglieda san oda wean miassn, wean aufgnumma.
De Heilung duach de Foischgsichta wead imma privat duachgfiat. Es gibt oba aa a effentlichs Ritual, de Midwinta-Zeremonie. Do nehman Leidln tei, de wo duachn Bund vo de Foischgsichta gheit woan san. Des wead ois wichtig ogseng, damt de Kronkheitn ned wiedakema.
De Maskn.
De Maskn vo de Foischgsichta san moast rot oda schwoaz. Sie hom tiafe Aunghejn, de wo oft bis auf a kloans Loch mit Metoiplattln ausgfuit san und große bogane Nosn. De Maskn wean reglmäßi mit Tabak gfiadat, damit eana Geist am Lem bleibt. De Hoa san moast Rosshoa, friara woans Biffehoa.
De Foischgsichta wean aus an lebendign Baam aussagschnitzt. Des hoasst, de Maskn wean eascht gonz zum Schluss, wens scho fost feati san, vom Baam trennt. Weand in Schnitzn wead bet und Tabak voa da Maskn vabrennt, um in Baamgeist z bsänfting. Maskn de wo in da Friah ogfongt wean, wean rot ogmoit; Maskn de wo am Omd ogfongt wean, wean schwoaz ogmoit. Des hod mitn Glaam z doa, dass as easchte Foischgsicht jedn Tog in Weg vo da Sunna gfoigt is.